L 42/10
DA
Den Europæiske Unions Tidende
23.2.2022
(5)
Bilaget til gennemførelsesafgørelse (EU) 2021/641 blev for nylig ændret ved Kommissionens gennemførelses­ afgørelse (EU) 2022/198 (4) efter yderligere udbrud af HPAI hos fjerkræ eller fugle i fangenskab i Bulgarien, Tyskland, Spanien, Frankrig, Ungarn, Nederlandene, Polen og Portugal, som skulle afspejles i bilaget.
(6)
Siden datoen for vedtagelsen af gennemførelsesafgørelse (EU) 2022/198 har Tjekkiet, Danmark, Tyskland, Spanien, Frankrig, Italien, Nederlandene, Polen og Portugal underrettet Kommissionen om yderligere udbrud af HPAI af subtype H5N1 på virksomheder, hvor der blev holdt fjerkræ eller fugle i fangenskab, beliggende i eller uden for de områder, der for øjeblikket er opført i bilaget til nævnte gennemførelsesafgørelse.
(7)
Endvidere har Rumænien underrettet Kommissionen om et udbrud af HPAI af subtype H5N1 på en virksomhed, hvor der blev holdt fjerkræ eller fugle i fangenskab, i Ialomița amt i den pågældende medlemsstat.
(8)
Endvidere har Det Forenede Kongerige for så vidt angår Nordirland underrettet Kommissionen om et udbrud af HPAI af subtype H5N1 på en virksomhed, hvor der blev holdt fjerkræ eller fugle i fangenskab.
I overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (udtrædelsesaftalen), særlig artikel 5, stk.
4, i protokollen om Irland/Nordirland sammenholdt med bilag 2 til nævnte protokol, finder forordning (EU) 2016/429 og Kommissionens retsakter, der har den som retsgrundlag, anvendelse på og i Det Forenede Kongerige for så vidt angår Nordirland efter overgangs­ periodens udløb som fastsat i udtrædelsesaftalen.
Hasteforanstaltningerne i gennemførelsesafgørelse (EU) 2021/641 finder derfor anvendelse i Det Forenede Kongerige for så vidt angår Nordirland.
(9)
De kompetente myndigheder i Tjekkiet, Danmark, Tyskland, Spanien, Frankrig, Italien, Nederlandene, Polen, Portugal, Rumænien og Det Forenede Kongerige for så vidt angår Nordirland har gennemført de nødvendige sygdomsbekæmpelsesforanstaltninger i henhold til delegeret forordning (EU) 2020/687, herunder oprettelse af beskyttelses- og overvågningszoner omkring udbruddene.
(10)
Kommissionen har gennemgået de sygdomsbekæmpelsesforanstaltninger, der er truffet af Tjekkiet, Danmark, Tyskland, Spanien, Frankrig, Italien, Nederlandene, Polen, Portugal, Rumænien og Det Forenede Kongerige for så vidt angår Nordirland sammen med de pågældende medlemsstater og Det Forenede Kongerige for så vidt angår Nordirland og finder det godtgjort, at grænserne for de beskyttelses- og overvågningszoner i Tjekkiet, Danmark, Tyskland, Spanien, Frankrig, Italien, Nederlandene, Polen, Portugal, Rumænien og Det Forenede Kongerige for så vidt angår Nordirland, som de kompetente myndigheder i de pågældende medlemsstater og Det Forenede Kongerige for så vidt angår Nordirland har oprettet, ligger tilstrækkelig langt fra de virksomheder, hvor de nylige udbrud af HPAI er blevet bekræftet.
(11)
I bilaget til gennemførelsesafgørelse (EU) 2021/641 er der for øjeblikket ingen områder opført som beskyttel­ seszoner for Rumænien og ingen områder opført som beskyttelses- og overvågningszoner for Det Forenede Kongerige for så vidt angår Nordirland.
(12)
For at hindre unødvendige forstyrrelser i samhandelen i Unionen og for at undgå, at tredjelande indfører uberettigede handelshindringer, er det nødvendigt, i samarbejde med Tjekkiet, Danmark, Tyskland, Spanien, Frankrig, Italien, Nederlandene, Polen, Portugal, Rumænien og Det Forenede Kongerige for så vidt angår Nordirland, på EU-plan hurtigt at identificere de beskyttelses- og overvågningszoner, der er oprettet af disse medlemsstater og af Det Forenede Kongerige for så vidt angår Nordirland i henhold til delegeret forordning (EU) 2020/687.
(13)
De områder, der er opført for Tjekkiet, Danmark, Tyskland, Spanien, Frankrig, Italien, Nederlandene, Polen, Portugal og Rumænien i bilaget til gennemførelsesafgørelse (EU) 2021/641, bør derfor ændres.
(14)
Desuden bør der opføres en beskyttelseszone for Rumænien, og der bør opføres beskyttelses- og overvågningszoner for Det Forenede Kongerige for så vidt angår Nordirland i bilaget til gennemførelsesafgørelse (EU) 2021/641.
(4) Kommissionens gennemførelsesafgørelse (EU) 2022/198 af 9. februar 2022 om ændring af bilaget til gennemførelsesafgørelse (EU) 2021/641 om hasteforanstaltninger over for udbrud af højpatogen aviær influenza i visse medlemsstater (EUT L 31 af 14.2.2022, s. 56).